**Ministru kabineta rīkojuma projekta “Par darba grupu otrā nacionālā ziņojuma par Vispārējās konvencijas par nacionālo minoritāšu aizsardzību izpildi Latvijā sagatavošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vispārējās konvencijas par nacionālo minoritāšu aizsardzību (turpmāk – Konvencija) 25.pants. Eiropas Padomes Ministru komitejas rezolūcija (97)10 par uzraudzības nosacījumiem saskaņā ar Vispārējās konvencijas par nacionālo minoritāšu aizsardzību 24.-26.pantiem.Eiropas Padomes Ministru komitejas vadlīnijas valstu ziņojumu iesniegšanai otrā uzraudzības cikla ietvaros, saskaņā ar Vispārējās konvencijas par nacionālo minoritāšu aizsardzību 25.panta 1.daļu.Vispārējās konvencijas par nacionālo minoritāšu aizsardzību Sekretariāta vadītāja 2011.gada 15.februāra vēstule.Latvijas Republikas likuma „Par Latvijas Republikas starptautiskajiem līgumiem” 12.pants.  |
| 2. | Pašreizējā situācija un problēmas | Rīkojuma projekts “Par darba grupu otrā nacionālā ziņojuma par Vispārējās konvencijas par nacionālo minoritāšu aizsardzību izpildi Latvijā sagatavošanai” (turpmāk – Rīkojuma projekts) ir nepieciešams, lai izveidotu darba grupu otrā nacionālā ziņojuma par Vispārējās konvencijas par nacionālo minoritāšu aizsardzību izpildi Latvijā sagatavošanai. Pirmais ziņojums par Konvencijas izpildi Latvijā tika sagatavots un iesniegts Konvencijas uzraudzības Konsultatīvajai komitejai 2006.gada oktobrī. Starpinstitucionāla darba grupa pirmā nacionālā ziņojuma sagatavošanai tika izveidota ar Ministru prezidenta 2006.gada 23.februāra rīkojumu nr.78. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Ar Ministru kabineta rīkojuma projektu tiks izveidota starpinstitucionāla darba grupa ziņojuma sagatavošanai, kuru vadīs Ministru kabineta pārstāve starptautiskajās cilvēktiesību institūcijās un kuras sastāvā būs Ārlietu ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas, Nacionālās elektronisko plašsaziņas līdzekļu padomes un Sabiedrības integrācijas fonda pārstāvji.Rīkojuma projektā noteiktas darba grupas vadītājas tiesības nacionālā ziņojuma sagatavošanai pieaicināt citus speciālistus un ekspertus, kā arī, ja nepieciešams, atbilstoši normatīvajiem aktiem pieprasīt nepieciešamo informāciju no citām valsts un pašvaldību institūcijām un privātpersonām, kuras īsteno valsts pārvaldes uzdevumus. Ar Rīkojuma projektu tiks noteikts termiņš nacionālā ziņojuma iesniegšanai izskatīšanai Ministru kabinetā, kā arī noteikta atbildīgā institūcija nacionālā ziņojuma tulkošanai un atbildīgā amatpersona un termiņš nacionālā ziņojuma iesniegšanai Eiropas Padomē.  |
| 5. | Projekta izstrādē iesaistītās institūcijas | Ārlietu ministrija. |
| 6. | Iemesli, kādēļ netika nodrošināta sabiedrības līdzdalība | Darba grupas sastāvs un uzdevumi ir attiecināmi tikai uz valsts pārvaldi.  |
| 7. | Cita informācija | Līdz iesniegšanai Eiropas Padomē nacionālais ziņojums jāapstiprina Ministru kabinetā un jāiztulko angļu valodā.  |

**Rīkojuma projekts uz anotācijas II, III, IV, VI sadaļu neattiecas.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Vispārējās konvencijas par nacionālo minoritāšu aizsardzību 25.pants nosaka, ka viena gada laikā pēc Konvencijas spēkā stāšanās datuma attiecībā pret Līgumslēdzējpusi, pēdējā apņemas nodot Eiropas Padomes Ģenerālsekretāram pilnīgu informāciju par likumdošanas un citiem pasākumiem, kas veikti, lai īstenotu Konvencijā izteiktos principus. Pēc tam katra Puse regulāri un tādā laikā, kā to pieprasa Ministru komiteja, nodod Ģenerālsekretāram jebkādu turpmāku informāciju par šīs Vispārējās konvencijas īstenošanu. Saņemto informāciju Ģenerālsekretārs nodod Ministru komitejai.Eiropas Padomes Ministru komitejas rezolūcijas (97)10 par uzraudzības nosacījumiem saskaņā ar Vispārējās konvencijas par nacionālo minoritāšu aizsardzību 24.-26.pantiem 21.punkts nosaka, ka Konvencijas 25.pantā minētā regularitāte valsts ziņojumu iesniegšanai ir pieci gadi kopš noteiktā iepriekšējā ziņojuma iesniegšanas termiņa. Ņemot vērā, ka pirmais nacionālais ziņojums Latvijai bija jāiesniedz līdz 2006.gada oktobrim, tad otrā nacionālā ziņojuma iesniegšanas termiņš Latvijai ir 2011.gada oktobris.Eiropas Padomes Ministru komiteja ir izstrādājusi vadlīnijas valstu ziņojumu iesniegšanai otrā uzraudzības cikla ietvaros, saskaņā ar Vispārējās konvencijas par nacionālo minoritāšu aizsardzību 25.panta 1.daļu, sniedzot ieteikumus par nacionālajā ziņojumā iekļaujamo informāciju. Ir noteikts, ka nacionālais ziņojums iesniedzams valsts valodā un vienā no oficiālajām Eiropas Padomes valodām- angļu vai franču.Ar Vispārējās konvencijas par nacionālo minoritāšu aizsardzību Sekretariāta vadītāja 2011.gada 15.februāra vēstuli Latvija tiek informēta, ka tai otrais nacionālais ziņojums par Konvencijas izpildi jāiesniedz līdz 2011.gada oktobrim. Vēstules pielikumā Latvijai tiek nosūtīti vairāki jautājumi, atbildes uz kuriem jāsniedz nacionālā ziņojuma ietvaros.  |
| 3. | Cita informācija | Pirmo (sākotnējo) ziņojumu par Konvencijas ieviešanu Latvija iesniedza 2006.gada oktobrī un pirmais uzraudzības cikls noslēdzās ar š.g. 30.martā pieņemto Eiropas Padomes Ministru komitejas rezolūciju par Konvencijas izpildi Latvijā. |

|  |
| --- |
| **2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Tā kā projekts paredz darba grupas izveidošanu, ziņojuma izstrādi un iesniegšanu, tad ar to netiek tieši izpildītas vai pārņemtas starptautiskās saistības. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projektā paredzētajā darba grupā iekļauti pārstāvji no Ārlietu ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas, Nacionālās elektronisko plašsaziņas līdzekļu padomes, Sabiedrības integrācijas fonda.  |
| 2. | Projekta izpildes ietekme uz pārvaldes funkcijām | Projekts nerada izmaiņas iesaistīto institūciju kompetencēs. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav ietekmes.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav ietekmes.Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav ietekmes.Institūcijas netiek reorganizētas. |
| 6. | Cita informācija | Nav. |

Ārlietu ministrs Ģ.V.Kristovskis

Vīzē: valsts sekretārs A.Teikmanis

02.06.2011.

941

L.Kondratjuka, 67016172

liene.kondratjuka@mfa.gov.lv